《题翠微深处为杰斗南上人作》
宋代·王绅

心閒境自清，境清神愈适。是以旷达姿，遐踪寄幽僻。

方外有名旷，峰峦翠如积。其中窅且冥，辽辽尘俗隔。

高人海上来，阎浮遍游历。蚤岁悟三空，冥栖缚禅寂。

杖藜入空青，斗室生虚白。人我久己忘，门罗点头石。

雨过寒袭人，云收山在席。孰谓西土遥，於焉真净域。

作者简介：宋人。神宗元丰初内官。效王建作宫词百首。